32010R0168
L 051/1
SLUŽBENI LIST EUROPSKE UNIJE
01.03.2010.
UREDBA VIJEĆA (EU) br. 168/2010
od 1. ožujka 2010.
o izmjeni Uredbe (EZ) br. 1210/2003 o određenim posebnim ograničenjima gospodarskih i financijskih odnosa s Irakom
VIJEĆE EUROPSKE UNIJE
uzimajući u obzir Ugovor o funkcioniranju Europske unije, a posebno njegov članak 215. stavak 1.,
uzimajući u obzir Odluku Vijeća 2010/128/ZVSP od 1. ožujka 2010. o izmjeni Zajedničkog stajališta 2003/495/ZVSP o Iraku (1),
uzimajući u obzir zajednički prijedlog Visokog predstavnika Unije za vanjske poslove i sigurnosnu politiku i Komisije,
budući da:
(1)
U skladu s Rezolucijom Vijeća sigurnosti Ujedinjenih naroda (VSUN) 1483 (2003.), člankom 2. Uredbe Vijeća (EZ) br. 1210/2003 od 7. srpnja 2003. o određenim posebnim ograničenjima gospodarskih i financijskih odnosa s Irakom (2), utvrđeni su posebni aranžmani u pogledu plaćanja nafte, naftnih derivata i prirodnog plina izvezenih iz Iraka, budući da su člankom 10. te Uredbe utvrđeni posebni aranžmani koji se odnose na imunitet od sudskih postupaka za određenu imovinu Iraka. Ovi posebni aranžmani primjenjivali su se do 31. prosinca 2008.
(2)
Rezolucijom VSUN-a 1859 (2008.) predviđeno je da bi oba posebna aranžmana trebalo produžiti do 31. prosinca 2009. U skladu sa Zajedničkim stajalištem Vijeća 2009/175/ZVSP (3), Uredba (EZ) br. 1210/2003 izmijenjena na odgovarajući način u skladu s Uredbom (EZ) br. 175/2009 (4).
(3)
Rezolucijom VSUN-a 1905 (2009.) predviđeno je da bi oba posebna dogovora trebalo dalje produžiti do 31. prosinca 2010. U skladu s Odlukom 2010/128/ZVSP, primjereno je Uredbu (EZ) br. 1210/2003 na odgovarajući način izmijeniti.
(4)
Kako bi se osigurala učinkovitost mjera predviđenih ovom Uredbom, ova Uredba mora odmah stupiti na snagu,
DONIJELO JE OVU UREDBU:
Članak 1.
U članku 18. Uredbe (EZ) br. 1210/2003, stavak 3. zamjenjuje se sljedećim:
„3. Članci 2. i 10. primjenjuju se do 31. prosinca 2010.”
Članak 2.
Ova uredba stupa na snagu na dan objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 1. ožujka 2010.